Gjenerali Petreas: Ofensiva në Afganistan është vetëm fillimi
Trupat aleate do të përqëndrohen në prishjen e vendstrehimeve të talebanëve në një fushatë që do të zgjasë nga 12 deri 18 muaj, tha gje
Gjenerali Petraeus thotë se beteja në Marjah është vetëm fillimi. I ftuar në programin Meet the Press të kanalit televiziv NBC, zoti Petraeus tha se armiku ishte i vështirë. Ai nuk parashikoi se sa do të zgjaste operacioni në Marjah, një bazë tradicionale kjo për talebanët. Ai tha se luftimet ishin të ashpra. Gjenerali foli nga Tampa e shtetit të Floridës ku ai kryeson Komandën Qendrore Amerikane e cila është përgjegjëse për operacionet në Afganistan dhe Irak. Ai përmendi vështirësitë me të cilat u përballën në Irak kur ish presidenti Xhorxh Bush dergoi trupa shtesë. Gjeneralit amerikan ju shtrua përsëri pyetja nëse vendi duhet të përgatitet për humbje të mëdha në betejë. Strategjia e administratës së presidentit Obama për Afganistanin mori një votëbesim të dielën nga gjenerali në pension Colin Powell, i cili shërbeu si sekretar shteti gjatë mandatit të parë të presidentit Bush. Ai tha se ishte një plan i mirë dhe terësor. Por në të njëjtën kohë ai pranoi shqetësimet nëse qeveria afgane do të jenë të gjendje të mbajë gjendjen nën kontroll pasi trupat e NATO-s të përzënë talebanët. Ish gjenerali Powell u intervistua në programin Face the Nation të kanalit televiziv CBS. //kh//